《次韵四首寄德基兼呈侍郎公》
宋代·李处权

蒙尘天子尚戎衣，南国旌旗正伐鼙。
国士伤时多刺怨，王官失路有悲啼。
似闻叔向方图晋，亦报夷吾未去齐。
易地皆然心寸折，钓竿吾欲老磻溪。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。